
JONIŠKIO RAJONO SAVIVALDYBĖS
TARYBA

SPRENDIMAS
DĖL KELIŲ, GATVIŲ IR INŽINERINIŲ TINKLŲ STATYBOS, REKONSTRAVIMO, KAPITALINIO ARBA PAPRASTOJO REMONTO DARBŲ, PRIE KURIŲ FINANSAVIMO PRISIDĖTŲ FIZINIAI IR JURIDINIAI ASMENYS, TVARKOS APRAŠO PATVIRTINIMO

2019 m. rugpjūčio 29 d. Nr. T-198 
Joniškis


Vadovaudamasi Lietuvos Respublikos vietos savivaldos įstatymo 6 straipsnio 32 punktu, 16 straipsnio 4 dalimi, Joniškio rajono savivaldybės taryba n u s p r e n d ž i a:
Patvirtinti Kelių, gatvių ir inžinerinių tinklų statybos, rekonstravimo, kapitalinio arba paprastojo remonto darbų, prie kurių finansavimo prisidėtų fiziniai ir juridiniai asmenys, tvarkos aprašą (pridedama).  



Savivaldybės meras									Vitalijus Gailius

PATVIRTINTA 
Joniškio rajono savivaldybės tarybos 
2019 m. rugpjūčio 29 d. sprendimu Nr. T-198


KELIŲ, GATVIŲ IR INŽINERINIŲ TINKLŲ STATYBOS, REKONSTRAVIMO, KAPITALINIO ARBA PAPRASTOJO REMONTO DARBŲ, PRIE KURIŲ FINANSAVIMO PRISIDĖTŲ FIZINIAI IR JURIDINIAI ASMENYS, TVARKOS APRAŠAS 

I SKYRIUS
BENDROSIOS NUOSTATOS

1. Kelių, gatvių ir inžinerinių tinklų statybos, rekonstravimo, kapitalinio arba paprastojo remonto darbų, prie kurių finansavimo prisidėtų fiziniai ir juridiniai asmenys, tvarkos aprašas (toliau – tvarkos aprašas) nustato fizinių ir juridinių asmenų, pageidaujančių skirti lėšų Joniškio  rajono savivaldybės vietinės reikšmės keliams, gatvėms projektuoti, rekonstruoti, remontuoti arba atlikti paprastojo remonto darbus, neįsigyjant  naujų žemės sklypų (toliau – kelių projektas), pasiūlymų teikimo, vertinimo ir darbų užbaigimo tvarką.
2. Lėšos kelių, gatvių ir  inžinerinių tinklų statybai, rekonstravimo, kapitalinio arba paprastojo remonto darbams skiriamos iš Lietuvos Respublikos Vyriausybės Kelių priežiūros ir plėtros programos, Joniškio rajono savivaldybės (toliau – savivaldybė) biudžeto ir fizinio ar juridinio asmens, teikiančio pasiūlymą skirti lėšų kelių, gatvių ir jų inžinerinių tinklų statybai, rekonstravimo, kapitalinio arba paprastojo remonto darbams atlikti (toliau – Pareiškėjas).
3. Šiame tvarkos apraše vartojamos sąvokos:
3.1. Kvietimas – savivaldybės administracijos pasiūlymas fiziniams ir juridiniams asmenims skirti lėšų kelių, gatvių ir inžinerinių tinklų statybai, rekonstravimo, kapitalinio arba paprastojo remonto darbams atlikti.
3.2. Pasiūlymas – fizinio ar juridinio asmens raštu pateiktų dokumentų, kuriais siūloma skirti lėšų kelių projektui įgyvendinti, visuma.
3.3. Inžineriniai tinklai – elektros tinklai, lietaus nuotekų tinklai. 
4. Kitos šiame apraše vartojamos sąvokos atitinka Lietuvos Respublikos kelių įstatymo, Lietuvos Respublikos kelių priežiūros ir plėtros programos finansavimo įstatymo, Lietuvos Respublikos statybos įstatymo ir kitų teisės aktų sąvokas.

II SKYRIUS
PASIŪLYMŲ TEIKIMAS

5. Savivaldybės administracija savo svetainėje (www.joniskis.lt) ir vietinėje spaudoje kasmet, ne vėliau kaip iki spalio 1 dienos, paskelbia kvietimą fiziniams ir juridiniams asmenims teikti pasiūlymus ateinantiems ataskaitiniams metams ir skirti lėšų vietinės reikšmės keliams, gatvėms projektuoti, statyti, rekonstruoti, kapitalinio arba paprastojo remonto darbams atlikti. Kvietimas papildomai gali būti skelbiamas ir kituose leidiniuose, internete ar kitais būdais.
6. Nustatytos formos pasiūlymus (1 priedas) Pareiškėjai gali teikti du mėnesius nuo kvietimo paskelbimo. 
7. Pasiūlyme turi būti pridėti tvarkos aprašo 1 priede nurodyti dokumentai.
8. Jeigu Pareiškėjas teikia pasiūlymą paprastojo remonto darbams atlikti, kartu nurodo  ir savivaldybės administracijos Infrastruktūros skyriaus specialisto apskaičiuotą preliminarią kelio, gatvės, šaligatvio ar automobilių stovėjimo aikštelės  projekto vertę (su PVM).
9. Jeigu Pareiškėjas teikia pasiūlymą įgaliotas fizinių ar juridinių asmenų vardu teikti prašymus ir pasirašyti paramos sutartį, kartu pateikiamas ir fizinių ar juridinių asmenų susitarimas, sutikimas ar kitas dokumentas, patvirtinantis, kad jie skirs paramą. 
10. Pareiškėjas su pasiūlymu ir privalomais pateikti dokumentais gali pateikti ir kitus papildomus dokumentus, kurie, jo manymu, gali būti svarbūs vertinant projektą. 
11. Iškilus specifiniams su pasiūlymo vertinimu ir projekto vykdymu ar pareiškėjo veikla
susijusiems klausimams, savivaldybės administracija gali prašyti pateikti papildomų dokumentų.

III SKYRIUS
PASIŪLYMŲ VERTINIMAS IR KELIŲ PROJEKTŲ PRIPAŽINIMAS TINKAMAIS ĮGYVENDINTI

12. Pasiūlymams vertinti savivaldybės administracijos direktoriaus įsakymu sudaroma komisija, kuri iki einamųjų metų gruodžio 15 d. išnagrinėja ir įvertina ar pasiūlymai atitinka šio tvarkos aprašo 13 punkto reikalavimus, 15 punkte nustatytus vertinimus balais. Komisijos sprendimas įforminamas posėdžio protokolu.
13. Gautų pasiūlymų pirminis vertinimas (I etapas). Nustatoma:
13.1. ar pasiūlymas atitinka projektą – naudoti lėšas savivaldybės vietinės reikšmės kelių, gatvių ir jų inžinerinių tinklų statybai, rekonstravimo, kapitalinio arba paprastojo remonto darbams atlikti;
13.2. ar yra techninė galimybė įgyvendinti pasiūlymą;
13.3. ar Pareiškėjo skiriamos perduoti lėšos sudaro ne mažiau kaip 30 procentų preliminarios kelio (gatvės), automobilių stovėjimo aikštelės projekto, rekonstravimo, taisymo (remonto) vertės;
13.4. savivaldybės galimybė skirti lėšų darbams atlikti.
14. Pasiūlymai, kurie neatitinka visų tvarkos aprašo 13 punkte nustatytų reikalavimų, yra nenagrinėjami, ir priimamas komisijos sprendimas atmesti pasiūlymą. Šis sprendimas per 5 darbo dienas nuo sprendimo atmesti pasiūlymą priėmimo dienos išsiunčiamas Pareiškėjui registruotu laišku. Sprendime turi būti nurodytos atmetimo priežastys.
15. Jeigu nustatoma, kad pasiūlymai atitinka šio tvarkos aprašo 13 punkte nustatytus reikalavimus, pasiūlymai vertinami pagal 12 balų sistemą (II etapas). Pasiūlymų įvertinimo balas apskaičiuojamas pagal formulę:
Kn = Kf + Kx, kur: 
Kn – pasiūlymų įvertinimo balas  Kf  – kelių projekto finansavimo kriterijus. Jeigu kelių projektą siūloma finansuoti 100 procentų Pareiškėjo perduodamomis lėšomis, Kf = 8 (balai),  jeigu kelių projektą siūloma finansuoti bendromis Pareiškėjo ir Kelių priežiūros ir plėtros programos lėšomis, kriterijus Kf  parenkamas pagal tvarkos aprašo 2 priedo reikšmes;
Kx – kelių projekto naudingumo kriterijus: Kx = K1 + K2, kur: 
K1 – teigiama kelių projekto įtaka saugiam eismui (šaligatviai, pėsčiųjų takai,  pavojingų kelio ruožų apšvietimas) tame kelyje. K1 = 0–2  (balai), t. y. 2 balai, kai yra įrengiamos visos eismo saugumo priemonės (šaligatviai, apšvietimas, pėsčiųjų perėjos ir kt.), 1 balas, kai įrengiama dalis eismo saugumo priemonių, 0 balų, kai įgyvendinant objektą neįrengiama jokių eismo saugumo priemonių; 
K2 – 0–2  (balai), t.y. 0 balų, jeigu susisiekimo infrastruktūra apima iki 5 skirtingų adresų, namų ūkių (sodybų), 1 balas, jeigu susisiekimo infrastruktūra apima nuo 6 iki 12 skirtingų adresų, namų ūkių (sodybų), 2 balai, jeigu susisiekimo infrastruktūra apima daugiau kaip 13 skirtingų adresų, namų ūkių (sodybų).
16. Įvertinusi pasiūlymus, komisija parengia  
17. Komisija per 5 darbo dienas nuo šio tvarkos aprašo 12 punkte numatyto termino pabaigos sudaro bendrą pasiūlymų eilę ir pateikia savivaldybės administracijos direktoriui su išvadomis dėl šių pasiūlymų pripažinimo tinkamais įgyvendinti.
18. Pasiūlymų sąrašą įsakymu tvirtina savivaldybės administracijos direktorius ir teikia svarstyti savivaldybės tarybai.
19. Savivaldybės tarybai pritarus (patvirtinus) pasiūlymų sąrašui, savivaldybės administracija siūlo Pareiškėjui per 5 darbo dienas pasirašyti nustatytos formos kelių projekto finansavimo sutartį (3 priedas) ir per 15 darbo dienų nuo sutarties pasirašymo pervesti skaičiuotinas projekto lėšas į savivaldybės administracijos sąskaitą. Pasirašius sutartį ir gavusi lėšas, savivaldybės administracija organizuoja kelių, gatvių ir jų inžinerinių tinklų statybos, rekonstravimo, kapitalinio arba paprastojo remonto darbų projekto įgyvendinimą Lietuvos Respublikos viešųjų pirkimų įstatymo bei kitų teisės aktų nustatyta tvarka. 
20. Lietuvos Respublikos viešųjų pirkimų įstatymo nustatyta tvarka parinkus kelių, gatvių jų inžinerinių tinklų statybos, rekonstravimo, kapitalinio arba paprastojo remonto darbų ir projekto rangovą ir nustačius tikslią darbų kainą, šalys papildomu susitarimu sutikslina savo įmokų dalis (eurais). Jei po konkurso suma didesnė už skaičiuotiną projekto kainą, Pareiškėjas privalo įmokėti į savivaldybės administracijos pajamų įmokų sąskaitą projekto finansavimo sutartyje numatytas perduoti lėšas iki sutartyje numatyto termino. Suma po konkurso negali viršyti 10 procentų skaičiuotinos kainos, viršijus ją yra skelbiamas naujas konkursas. Jei yra mažesnė rangos sutarties suma negu skaičiuotina projekto, savivaldybės administracija perteklines lėšas grąžina Pareiškėjui. 

IV SKYRIUS
DARBŲ ATLIKIMO TVARKA

21. Savivaldybės administracija parengia objekto statybos techninį darbo projektą ir gauna statybą leidžiantį dokumentą.
22. Pareiškėjui nevykdant 20 punkto reikalavimų, sutartis su Pareiškėju nutraukiama joje numatytomis sąlygomis, objektas išbraukiamas iš savivaldybės tarybos patvirtinto Kelių priežiūros ir plėtros programos ar savivaldybės objektų sąrašo.
23. Savivaldybės administracija  darbų vykdymą apmoka iš tais metais Kelių priežiūros ir plėtros programos ar savivaldybės biudžete numatytų lėšų, nesant lėšų arba nesant pakankamai lėšų iš kitų metų finansavimo lėšų.
24. Darbai vykdomi Lietuvos Respublikos statybos įstatymo ir kitų teisės aktų nustatyta tvarka. 
25. Statybos darbams atlikti savivaldybės administracija teisės aktų nustatyta tvarka pasirenka rangovą. 
26. Darbai baigiami teisės aktuose ir sutartyje nustatyta tvarka ir iki nustatytų terminų

V SKYRIUS
ATSAKOMYBĖ

27. Už pasiūlyme ir kituose dokumentuose pateiktų duomenų teisingumą atsako juos pateikęs Pareiškėjas.
28. Už informavimą tikslinių lėšų skyrimo klausimais, pasiūlymo ir kitų dokumentų priėmimą ir registravimą, jų patikrą, pasiūlymų įvertinimo objektyvumą, perduotų lėšų apskaitą atsako  savivaldybės administracijos Infrastruktūros skyrius.

VI SKYRIUS
BAIGIAMOSIOS NUOSTATOS

29. Su lėšų skyrimu susiję, bet šiame tvarkos apraše nereglamentuoti klausimai sprendžiami vadovaujantis Lietuvos Respublikos teisės aktais.
30. Šį tvarkos aprašą keičia, pildo savivaldybės taryba.
___________________

Kelių, gatvių ir  inžinerinių tinklų,  
statybos, rekonstravimo, kapitalinio 
arba paprastojo remonto darbų,  prie  
kurių finansavimo prisidėtų fiziniai ir 
juridiniai asmenys, tvarkos aprašo 
1 priedas 	

(Pasiūlymo forma)
________________________________________________________________________________
(pareiškėjo pavadinimas, įgalioto asmens vardas, pavardė, tel.)
______________________________________________________________________________
(pareiškėjo adresas)

Joniškio rajono savivaldybės administracijai
P A S I Ū L Y M A S
_____________
(data)

Prašome sudaryti finansavimo sutartį.

1.	Objekto pavadinimas (-ai)___________________________________________________
________________________________________________________________________________
2.	Adresas, vieta_____________________________________________________________
________________________________________________________________________________
3.	Matmenys (ilgis, plotis, pradžia, pabaiga ir pan.) _________________________________
________________________________________________________________________________
4.	Trumpas aprašymas________________________________________________________
________________________________________________________________________________
________________________________________________________________________________
5.	Įsipareigojame skirti lėšų šiems darbams apmokėti:
	
	
	

	5.1. 
	........ proc. statybos darbų
	

	5.2. kita 
	
	

	
	
	



PRIDEDAMA:
1.	Įgaliojimas atstovauti pareiškėjui (-ams), jeigu taikoma,.........l
2.	Objekto darbų atlikimo skaičiavimai, .... l.
3.	Objekto nuotraukos, .... l.
4.	Objekto schema, matmenys,.......l.
5.	Projektiniai pasiūlymai (pateikiami laisva forma),.......l
6.	Kita informacija,........l.
____________________			_________________________
(parašas)           				 (vardas, pavardė)

___________________

Kelių, gatvių ir inžinerinių tinklų,  
statybos, rekonstravimo, kapitalinio 
arba paprastojo remonto darbų,  prie  
kurių finansavimo prisidėtų fiziniai ir 
juridiniai asmenys, tvarkos aprašo 
2 priedas 


KELIŲ PROJEKTO FINANSAVIMO KRITERIJAUS KF REIKŠMĖS

	Pareiškėjo lėšos proc.
	Kelių projekto finansavimo kriterijus Kf

	100
	8,00

	95–99
	7,50

	90–94
	7,00

	85–89
	6,50

	80–84
	6,00

	75–79
	5,50

	70–74
	5,00

	65–69
	4,50

	60–64
	4,00

	55–59
	3,50

	50–54
	3,00

	45–49
	2,50

	40–44
	2,00

	35–39
	1,50

	30–34
	1,00



___________________

Kelių, gatvių ir  inžinerinių tinklų,  
statybos, rekonstravimo, kapitalinio 
arba paprastojo remonto darbų,  prie  
kurių finansavimo prisidėtų fiziniai ir 
juridiniai asmenys, tvarkos aprašo 
3 priedas 

(Finansavimo sutarties forma)

FINANSAVIMO SUTARTIS 

20__ m. ______________d. Nr. 
Joniškis

Joniškio rajono savivaldybės administracija, atstovaujama Joniškio rajono savivaldybės administracijos direktoriaus ___________________________, veikiančio pagal Joniškio rajono savivaldybės administracijos nuostatus, patvirtintus __________, ir Joniškio rajono savivaldybės tarybos ___ sprendimą ___, ir ____________________________________,
(vardas, pavardė)
gyvenantis (-i)_____________________________________, atstovaujantis (-i)
________________________________________________________,______________________
(atstovaujamų asmenų pavardės)
_____________________________________ pagrindu (toliau – Vykdytojas) (toliau kartu – 
(dokumento pavadinimas, galiojimo data ir Nr.)

Šalys, o kiekviena atskirai – Šalis), vadovaudamiesi Kelių, gatvių ir inžinerinių tinklų statybos, rekonstravimo, kapitalinio arba paprastojo remonto darbų, prie kurių finansavimo prisidėtų fiziniai ir juridiniai asmenys tvarkos aprašu, patvirtintu Joniškio rajono savivaldybės tarybos 20__ m. ________ d. sprendimu Nr.____, bei atsižvelgdami į tai, kad:
pagal Lietuvos Respublikos kelių įstatymo nuostatas vietinės reikšmės viešieji keliai ir gatvės nuosavybės teise priklauso savivaldybėms; 
gatvių, kurios nėra valstybinės reikšmės kelių tąsa, projektavimo, tiesimo, 
rekonstravimo, taisymo (remonto) ir priežiūros darbus organizuoja ir užsakovo funkcijas  atlieka Joniškio rajono savivaldybės administracija,
sudarėme šią  finansavimo sutartį (toliau – Finansavimo sutartis) ir susitarėme dėl toliau išvardintų sąlygų.

I. SUTARTIES DALYKAS

1. Joniškio rajono savivaldybės administracija ir Vykdytojas susitaria bendromis lėšomis atlikti kelių, gatvių ir inžinerinių tinklų statybos, rekonstravimo, kapitalinio arba paprastojo remonto darbus _________________________________________________________________________
(projekto rūšis, adresas ar vieta)
2. Joniškio rajono savivaldybės administracija organizuoja  statybos darbus pagal parengtą ir suderintą techninį darbo projektą ir pateiktą statybą leidžiantį dokumentą Finansavimo sutartyje nurodytomis sąlygomis ir  terminais.

II. ŠALIŲ TEISĖS IR PAREIGOS

3. Joniškio rajono savivaldybės administracija įsipareigoja:
3.1. Joniškio rajono savivaldybės administracijos direktoriaus įsakymu ne vėliau kaip per 10 darbo dienų nuo Finansavimo sutarties pasirašymo paskirti projekto vadovą statinio statybos projektui įgyvendinti; 
3.2. gavus statybą leidžiantį dokumentą Lietuvos Respublikos viešųjų pirkimų įstatymo nustatyta tvarka, dalyvaujant Vykdytojui, parinkti rangovą;
3.3. projektinę dokumentaciją perduoti pagal Lietuvos Respublikos statybos įstatymą parinktam statybos rangovui; 
3.4. užtikrinti (vykdyti) statybos techninę ir projekto vykdymo priežiūrą; 
3.5. užtikrinti statybos užbaigimo procedūros pabaigą Lietuvos Respublikos statybos įstatymo ir kitų teisės aktų nustatyta tvarka; 
3.6. įregistruoti statinį Nekilnojamojo turto registre;
3.7. apmokėti               proc. darbų vertės. 
4. Joniškio rajono savivaldybės administracija turi teisę vienašališkai nutraukti sutartį, jei Vykdytojas nevykdo savo įsipareigojimų nurodytų Finansavimo sutarties 5 punkte ar juos vykdo netinkamai, apie tai raštu informavusi Vykdytoją prieš 5 darbo dienas.
5. Vykdytojas privalo: 
5.1. per 15 darbo dienų nuo šios Finansavimo sutarties pasirašymo dienos, pervesti __________________________________ (___________________) (suma skaičiais ir žodžiais) eurų skaičiuotinas projekto lėšas į Joniškio rajono savivaldybės administracijos sąskaitą.
5.2. tuo atveju, jeigu Vykdytojas pažeidžia sutarties 5.1 papunktyje nurodytus terminus ir / ar neperveda skaičiuotinas projekto lėšas į Joniškio rajono savivaldybės administracijos sąskaitą, nedelsdamas raštu apie tai informuoti Joniškio rajono savivaldybės administraciją ir nurodyti konkrečias priežastis bei įvykdymo terminus. Vykdytojas privalo laikytis visų šioje Finansavimo sutartyje nustatytų terminų. Šalys susitaria, kad Finansavimo sutartyje nustatyti  terminai yra esminė šios Finansavimo sutarties sąlyga, kurios pažeidimas suteikia teisę Joniškio rajono savivaldybės administracijai vienašališkai nutraukti šią sutartį neatlyginant Vykdytojui jokių patirtų išlaidų nuostolių ir žalos. 

III. DARBŲ ATLIKIMO TERMINAI 

6. Joniškio rajono savivaldybės administracijos parinktas rangovas, statybos darbus atlieka rangos sutartyje nurodytais terminais. 

IV. SUTARTIES GALIOJIMAS, PAKEITIMAS IR NUTRAUKIMAS 

7. Ši Finansavimo sutartis įsigalioja nuo jos pasirašymo dienos ir galioja iki sutartinių įsipareigojimų įvykdymo.
8. Šalys susitaria, kad Finansavimo sutartis gali būti pakeista ar nutraukta rašytiniu abiejų Šalių susitarimu. Jeigu Vykdytojas nevykdo savo įsipareigojimų arba juos vykdo netinkamai, Joniškio rajono savivaldybės administracija gali vienašališkai nutraukti šią Finansavimo sutartį, laikantis šios sutarties 4 punkte nurodytų sąlygų.
9. Darbų vertė dėl pridėtinės vertės mokesčio pasikeitimo bus perskaičiuojama neatliktų Finansavimo sutarties darbų daliai (perskaičiavimo dieną) ne vėliau kaip per vieną mėnesį nuo pridėtinės vertės mokesčio pasikeitimo įsigaliojimo. Finansavimo sutarties kainos perskaičiavimas įforminamas kaip papildomas susitarimas prie  Finansavimo sutarties ir tampa neatsiejama jos dalimi.
10. Finansavimo sutarties galiojimo laikotarpiu darbų vertė dėl kainų lygio ir kitų mokesčių (išskyrus PVM) pasikeitimo nebus perskaičiuojama. 

V. GINČŲ SPRENDIMO TVARKA

11. Šalys susitaria, kad ginčai, kylantys iš Finansavimo sutarties, sprendžiami derybų keliu. Jeigu ginčai, nesutarimai ar reikalavimai negali būti išspręsti derybų keliu, tai Šalys sprendžia juos Lietuvos Respublikos įstatymų nustatyta tvarka. 

VI. NENUGALIMOS JĖGOS APLINKYBĖS

12. Šalis gali būti visiškai ar iš dalies atleidžiama nuo atsakomybės dėl nenugalimos jėgos (force majeure) pagal Lietuvos Respublikos civilinį kodeksą, jeigu Šalis nedelsdama pranešė kitai Šaliai apie kliūtį ir jos poveikį įsipareigojimų vykdymui. 
13. Nenugalima jėga (force majeure) nelaikomos Šalies veiklai turėjusios įtaką aplinkybės, į kurių galimybę Šalys, sudarydamos Finansavimo sutartį, atsižvelgė, t. y. Lietuvoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos. Nenugalima jėga (force majeure) tai pat nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba šalis pažeidžia savo prievoles. 

VII. BAIGIAMOSIOS NUOSTATOS

14. Visi su Finansavimo sutartimi susiję pranešimai, prašymai, kiti dokumentai ar susirašinėjimas yra siunčiami elektroniniu paštu, jų originalai visais atvejais įteikiami Joniškio rajono savivaldybės administracijos ir (ar) Vykdytojo atstovams asmeniškai ir pasirašytinai ar siunčiami registruotu paštu ar per kurjerį kiekvienam iš jų Finansavimo sutartyje nurodytu adresu.
15. Šalys pareiškia ir garantuoja viena kitai, kad sudarydamos Finansavimo sutartį jos nepažeidžia jokių sutarčių ar kitokių įsipareigojimų trečiųjų asmenų atžvilgiu; šiai sutarčiai sudaryti nereikia gauti jokių trečiųjų asmenų sutikimų.
16. Šalys Finansavimo  sutartį perskaitė, suprato jos turinį, pasekmes ir tai paliudydamos ir neverčiamos pasirašė šią  Finansavimo  sutartį dviem egzemplioriais lietuvių kalba. Abu egzemplioriai  turi vienodą teisinę galią. Finansavimo  sutarties Šalys turi po vieną šios Finansavimo sutarties egzempliorių.
17. Šalių rekvizitai ir parašai: 

	
Joniškio rajono savivaldybės administracija  Livonijos g. 4, 84124 Joniškis
Kodas 188726051
Tel. (8 426) 69 141 
Faks. (8 426) 69 141
_____________________________________
(parašas)

A. V. 

	
Vykdytojas:





_______________________ 
 (parašas)

A.	V.




________________________

